முருகையன் குமரேசன்

எம். குமரேசன் அல்லது முருகையன் குமரேசன் (பிறப்பு: 13 சனவரி 1967); (மலாய்: M. Kumaresan; ஆங்கிலம்: M. Kumaresan; Murugayan Kumaresan) என்பவர் மலேசியாவின் தடகள சைக்கிள் ஓட்ட வீரர். 1988-ஆம் ஆண்டு மற்றும் 1992-ஆம் ஆண்டு ஒலிம்பிக் போட்டிகளில் மலேசியாவைப் பிரதிநிதித்தவர்.

எம். குமரேசன் தென்கிழக்கு ஆசிய விளையாட்டுகளின் சைக்கிளோட்டத்தில் ஒரு ஜாம்பவான் என்று புகழப் பட்டவர். 1985-ஆம் ஆண்டு முதல் 1997-ஆம் ஆண்டு வரை, தடகளம் மற்றும் திறந்த சாலை சைக்கிள் ஓட்டும் போட்டிகளில் 9 தங்கம்; 12 வெள்ளி, வெண்கலப் பதக்கங்களைப் பெற்றவர்.

மலேசியாவின் சிறந்த விளையாட்டு வீரர் விருது

இவர் ஒலிம்பிக் போட்டிகளுக்கு இரண்டு முறை தகுதி பெற்றவர். அத்துடன் 1992-ஆம் ஆண்டு, பார்சிலோனா ஒலிம்பிக் சைக்கிளோட்ட இறுதிச் சுற்றுக்குத் தகுதி பெற்ற முதல் மலேசியர் என்ற பெருமையையும் பெறுகிறார்.

இவரின் சிறப்புமிக்க விளையாட்டுத் துறைச் செயல்பாடுகளுக்காக, 1987-ஆம் ஆண்டின் மலேசியாவின் சிறந்த விளையாட்டு வீரர் விருது வழங்கப்பட்டது.

வெளி இணைப்புகள்

மேற்கோள்

மேலும் காண்க
மலேசியாவின் சிறந்த விளையாட்டு வீராங்கனை விருது

1967 பிறப்புகள்
மலேசியத் தமிழர்
தமிழ் ஒலிம்பிக் வீரர்கள்
மலேசிய விளையாட்டு வீரர்கள்
மலேசியாவின் சிறந்த விளையாட்டு வீரர் விருது பெற்றவர்கள்
தட கள விளையாட்டு வீரர்கள்